Telefonálással kapcsolatos tájékoztató

1. Intézetünkben a Telekom hálózatos, nem nyilvános mobil távközlési szolgáltatás is elérhetővé vált a fogvatartottak részére 2015. augusztus 19-től, így kérelmükre mobiltelefonnal is elláthatók, a készülékek nem hívhatóak vissza.
2. A Telekom hálózatos rendszerű mobiltelefonok pénzzel történő töltésére csak a fogvatartott hozzátartozójának intézeten kívülről, és a fogvatartottnak a személyes szükségletekre történő vásárlása során kerülhet sor. A rendszer csak azon számok hívását engedélyezi, amelyek a fogvatartott kapcsolattartóinak adatai között szerepelnek.
3. A fogvatartottak telefonálási rendjét az alábbiak szerint határozom meg:

Telekom hálózaton belül: minden nap 07.00 – 21.00 óráig

A telefonbeszélgetések engedélyezett időtartama a rezsimcsoportoknak megfelelő időkorlát.

1. A fogvatartottak rögzített védőjükkel történő telefonbeszélgetése időtartamban nem korlátozott, az nem terheli a hozzátartozókkal engedélyezett telefonbeszélgetési időtartamot.
2. **A beszélgetések - a védővel történő beszélgetést kivéve - ellenőrizhetők!**